《始至山家》
明代·王问

斜日挂西岭，林影初在地。
鸥散曲湖阴，鸭眠莎草际。
风急露蝉沈，径纡竹门闭。
豹脚飞幽房，山猃窦中吠。

作者简介：（1497—1576）常州府无锡人，字子裕。嘉靖十七年进士。除户部主事，监徐州仓，减羡耗十二三。改南职方，历车驾郎中、广东按察佥事。父死，不复仕，隐居湖滨宝界山，兴至则为诗文，或点染丹青，山水人物花鸟皆精妙。以学行称，门人私谥文静先生。